กินยาคุมตรงเวลานะคะ แผงนี้เปลี่ยนยี่ห้อ แต่ประจำเดือนยังไม่มาทำอย่างไรดีคะ อีก2เม็ดจะหมดแผงแล้วค่ะ
สวัสดีค่ะ แนะนำให้ทานยาคุมกำเนิดให้ครบ 28 เม็ดก่อน หากทานจนครบ 28 เม็ดแล้ว ยังไม่มีประจำเดือนมา ก็ให้ตรวจหาการตั้งครรภ์ดูค่ะ เพราะยาคุมกำเนิดนั้นก็ไม่สามารถป้องกันการตั้งครรภ์ได้ 100% หากตรวจไม่พบ ก็แสดงว่า อาจเกิดจากผลของฮอร์โมนจากยาคุม ที่ไปทำให้เยื่อบุโพรงมดลูกฝ่อบางลง จึงไม่มีประจำเดือนมา โดยเฉพาะหากเป็นยาคุมกำเนิดชนิดที่มีฮอร์โมนต่ำ ซึ่งก็ไม่ได้อันตรายอะไร สามารถเริ่มทานยาคุมกำเนิดแผงใหม่ต่อไปได้ แต่หากอยากให้มีประจำเดือนมา ก็อาจต้องกลับไปทานยาคุมกำเนิดยี่ห้อเดิม หรือยี่ห้อที่มีปริมาณฮอร์โมนที่สูงกว่าที่กำลังทานอยู่ค่ะ